ಕೆಆರ್ಪುರಂ ಆಟೋ ಬಾಬುಗೆ ಶೂಟ್ ಮಾಡಿದ್ದ ಇಬ್ಬರು ಆರೋಪಿಗಳು ಅರೆಸ್ಟ್ ಬೆಂಗಳೂರು: ಕೆ.ಆರ್ ಪುರದಲ್ಲಿ ಆಟೋ ಬಾಬು ಮೇಲೆ ಶೂಟ್ ಮಾಡಿದ ಇಬ್ಬರು ಆರೋಪಿಗಳನ್ನ ವೈಟ್ ಫೀಲ್ಡ್ ಠಾಣೆ ಪೊಲೀಸರು ಬಂಧಿಸಿದ್ದಾರೆ. ಸೊಹೆಲ್, ಸೊಹೇಬ್ ಬಂಧಿತ ಆರೋಪಿಗಳು. ವೈಟ್ ಫೀಲ್ಡ್ ಎಸಿಪಿ ಮನೋಜ್ ಹಾಗೂ ಕೆ ಆರ್ ಪುರ ಇನ್ಸ್ಸ್ಪೆಕ್ಟರ್ ಅಂಬರೇಶ್ ನೇತೃತ್ವದಲ್ಲಿ ಕಾರ್ಯಾಚರಣೆ ನಡೆಸಿ, ಆರೋಪಿಗಳನ್ನು ಬಂಧಿಸಲಾಗಿದೆ ಅಂತಾ ವೈಟ್ ಫೀಲ್ಡ್ ಡಿಸಿಪಿ ದೇವರಾಜ್ ಡಿ ಮಾಹಿತಿ ನೀಡದ್ದಾರೆ. ವಕ್ಸಾನ್ ಗ್ರೂಪ್ನ ರಿಯಲ್ ಎಸ್ಟೇಟ್ ಕಚೇರಿಯಲ್ಲಿ ಶೂಟೌಟ್ ನಡೆದಿತ್ತು. ಆಟೋ ಬಾಬು ಎಂಬಾತ ಆ ಕಚೇರಿಯನ್ನು ನಡೆಸುತಿದ್ದ. ಈ ಕಚೇರಿ ಮುಂದೆ ಮಿರ್ಜಾ ಎಂಬಾತ ಸಮೋಸ ಅಂಗಡಿ ಹಾಕಿದ್ದ. ಸಮೋಸ ಖರೀದಿಗೆ ಹೆಚ್ಚು ಜನರು ಬರುತ್ತಿದ್ದರು. ಅವರ ಬೈಕ್ಗಳನ್ನ ಬಾಬು ಆಫೀಸ್ ಮುಂದೆ ನಿಲ್ಲಿಲಾಗುತ್ತಿತ್ತು. ಈ ವಿಷಯಕ್ಕೆ ಇಬ್ಬರು ಗಲಾಟೆ ಮಾಡಿಕೊಂಡಿದ್ದು, ನಾಲ್ಕು ತಿಂಗಳ ಹಿಂದೆ ಕೆಆರ್ಪುರಂ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿತ್ತು. ಅಲ್ಲಿ ರಾಜಿ ಸಂಧಾನದ ಮೂಲಕ ಕಳುಹಿಸಲಾಗಿತ್ತು. ನಂತರ ಕಟ್ಟಡದ ಮಾಲಿಕನೇ ಮಿರ್ಜಾ ಸಮೋಸ ಮತ್ತು ಕಬಾಬ್ ಅಂಗಡಿ ಖಾಲಿ ಮಾಡಿಸಿದ್ದ. ಇದ್ರಿಂದ ಕೋಪಗೊಂಡ ಮಿರ್ಜಾ ಬಾಬು ಹತ್ಯೆಗೆ ಪ್ಲಾನ್ ಮಾಡಿ ಹತ್ಯೆ ಮಾಡಲು ಸುಹೇಲ್ ಮತ್ತು ಸುಹೆಬ್ ಸುಪಾರಿ ಕೊಟ್ಟಿದ್ದಾನೆ ಎನ್ನಲಾಗಿದೆ. ಅದರಂತೆ ಸಂಚು ರೂಪಿಸಿದ ಅವರು ಆಗಸ್ಟ್ 22ರ ರಾತ್ರಿ ಕಚೇರಿ ಮೇಲೆ ದಾಳಿ ಮಾಡಿದ್ದಾರೆ. ಈ ವೇಳೆ ಸೊಹೆಬ್, ಬಾಬು ಮೇಲೆ ಎರಡು ಸುತ್ತು ಫೈರ್ ಮಾಡ್ತಾನೆ, ಅದರಲ್ಲಿ ಬಾಬು ಕೈಗೆ ಒಂದು ಬುಲೆಟ್ ತಗಲುತ್ತೆ. ಆಗ ಬಾಬು ವೆಪನ್ ಹಿಡಿದು ಕೊಳ್ಳುತ್ತಾನೆ. ನಂತರ ಸೊಹೆಬ್ ಬಾಬುಗೆ ಲಾಂಗ್ ನಿಂದ ತಲೆಗೆ ಹಲ್ಲೆ ಮಾಡ್ತಾನೆ. ಇವರಿಂದ ತಪ್ಪಿಸೊಕೊಂಡು ಹೊರ ಬಂದ ಬಾಬು ಕೂಗಾಡ್ತಾನೆ, ಕೂಡಲೇ ಸ್ಥಳದಿಂದ ಸುಹೇಲ್ ಹಾಗೂ ಸೊಹೆಬ್ ಎಸ್ಕೇಪ್ ಆಗಿದ್ದಾರೆ. ಈ ಕುರಿತು ಪ್ರಕರಣ ದಾಖಲಿಸಿಕೊಂಡಿದ್ದ ಪೊಲೀಸರು ಸಿಸಿಟಿವಿ ಮೂಲಕ ಅರೋಪಿಗಳ ಗುರುತು ಪತ್ತೆ ಹಚ್ಚಿದ್ದರು. ಅದರಂತೆ ನೆನ್ನೆ ಸಂಜೆ ಅರೋಪಿಗಳನ್ನು ಅರೆಸ್ಟ್ ಮಾಡಿದ್ದಾರೆ. ಆರೋಪಿಗಳಿಂದ ಒಂದು ಪಿಸ್ತೂಲ್ ವಶಕ್ಕೆ ಪಡೆಯಲಾಗಿದ್ದು, ಅದು ಎಲ್ಲಿಂದ ಬಂತು ಎಂಬ ಬಗ್ಗೆ ತನಿಖೆ ನಡೆಸಲಾಗುತ್ತಿದೆ ಎಂದಿದ್ದಾರೆ.